2018 йылдың 4 октябрендә меңәрләгән протест акциялары башлана, улар мөҙҙәтһеҙ тип иғлан ителә. Бишенсе көндә митинг властар тарафынан 15 октябргә тиклем санкциялана. Тәүлек әйләнәһенә барған протест акцияһы 2018 йылдың 18 октябренән 31 октябренә тиклем дауам итә. Сираттағы митинг 2018 йылдың 27 ноябрендә, Рәсәй Федерацияһы Конституция суды тарафынан Ингушетия Республикаһы башлығы Юныс-Бек Евкуровтың Рәсәй Федерацияһы Конституцияһын үтәү буйынса Ингушетия һәм Чечня араһында административ сик урынлаштырыу тураһындағы үтенесен ҡарау көнөндә үтә.